Tratatul de dezarmare nucleară dintre SUA şi Rusia a fost prelungit pe ultima sută de metri. Ce înseamnă asta pentru România.
Tratatul de dezarmare nucleară dintre SUA şi Rusia a fost prelungit cu încă cinci ani. New START este un tratat ce reglementează controlul armelor la nivel global. Rusia şi SUA sunt obligate să deţină doar 1.550 de arme nucleare. Este printre puţinele tratate în domeniul armamentului nuclearîntre Rusia şi SUA.
New START a fost prelungit. Pentru încă cinci ani, Statele Unite şi Rusia sunt obligate să îşi limiteze numărul armelor nucleare. Decizia a fost luată, pe ultima sută de metri, de Vladimir Putin. Ce înseamnă asta pentru România, explică expertul în politică externă Iulian Chifu.Iulian Chifu, analist: "Este vorba strict despre rachetele care vizează între Statele Unite şi Federaţia Rusă, aceste lovituri directe. Nu ne afectează decât în mica măsură, va fi relevantă deschiderea unor negocieri, care vizează toate categoriile de arme."New START menţine armele Statelor Unite şi Rusiei, sub nivelul la care se aflau în timpul Războiului Rece. Iar dorinţa de prelungire a tratatului a venit chiar din partea lui Vladimir Putin.Iulian Chifu, analist: "Avem de a face cu prima generaţie, prima administraţie democrată, care este mai puţin deschisă spre cooperarea cu Rusia."De altfel, prima discuţie telefonică între Vladimir Putin şi Joe Biden s-a axat pe prelungirea New START.